Det er en gruppe ildsjæle, der står bag initiativet, der officielt markerer, at Løgstør har afskaffet Janteloven og dens berømte citat "du skal ikke tro, du er noget". - Vi skal have øget vores alle sammens velværd og troen på, at vi kan noget, når vi står sammen, lyder det fra Leif Myrup fra Løgstør, hvor Janteloven blev kastet i vandet. Ind kommer i stedet den positive Jantelov, og Løgstør vil nu markere sig som byen, der tror, den er noget. Og som synligt bevis og minde for dagen, hvor Janteloven druknede, er nu en tavle på havnen med den positive Jantelov - som en reminder om, at Løgstør er noget.
Du skal ikke tro du er noget, og da slet ikke hvis du bor i Udkantsdanmark. Lyder det bekendt ? Men nu skal det være slut med det i Løgstør. Her smed de i dag Janteloven i Limfjorden.